
Parlamentul  României

Camera  Deputaţilor

	Comisia pentru apărare, ordine publică şi siguranţă naţională

                                        Nr. 4c-12/425

	                                              Comisia juridică, de disciplină şi imunităţi
                                                  Nr. 4c-11/1463


                          Bucureşti, 10 decembrie 2013
                                         PL x 574/2013
RAPORT  COMUN
asupra proiectului de Lege privind utilizarea sistemelor destinate blocării şi întreruperii radiocomunicaţiilor în perimetrele unităţilor 
din subordinea administraţiei naţionale a penitenciarelor
 În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia juridică, de disciplină şi imunităţi au fost sesizate spre dezbatere în fond, în procedură obişnuită, cu proiectul de Lege privind utilizarea sistemelor destinate blocării şi întreruperii radiocomunicaţiilor în perimetrele unităţilor din subordinea administraţiei naţionale a penitenciarelor trimis cu adresa nr. PL x 574 din 9 decembrie 2013 şi înregistrat cu nr. 4c-12/425 din 09.12.2013, respectiv nr. 4c-11/1463 din 09.12.2013.





Consiliul Legislativ, cu avizul nr.1119/10.10.2013, a avizat favorabil proiectul de lege, cu anumite observaţii şi propuneri.


Proiectul de lege reglementează colaborarea instituţională între Ministerul Justiţiei, prin ANP şi ANCOM, în vederea combaterii ameninţărilor la adresa ordinii şi siguranţei publice aduse de către deţinuţi prin folosirea neautorizată  a dispozitivelor de comunicare la distanţă, inclusiv a telefoanelor mobile.
 În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat proiectul de lege în şedinţe separate, pe  9 şi, respectiv, 10 decembrie 2013.

Proiectul de Lege a fost adoptat de Senat în şedinţa din 2 decembrie 2013.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

La şedinţă din partea Comisiei pentru apărare au fost prezenţi 19 deputaţi din totalul de 24 membri ai acesteia, iar din partea Comisiei juridice, de disciplină şi imunităţi au fost prezenţi 16 deputaţi din totalul de 27 de membri.
La dezbateri au participat, în calitate de invitaţi, domnul director general, comisar şef de penitenciare Cătălin Claudiu Bejan şi domnul Radu Geamănu, consilier în cadrul Ministerului Justiţiei.
             În urma dezbaterii, cu unanimitate de voturi pentru, Comisia pentru apărare, ordine publică şi siguranţă naţională şi Comisia juridică, de disciplină şi imunităţi propun plenului Camerei Deputaţilor  adoptarea acestui proiect de Lege, cu următoarele amendamente admise, cuprinse in anexa I.




În raport de obiectul şi conţinutul său, proiectul de lege face parte din categoria legilor ordinare.




                         Preşedinte                                                                                                               Vicepreşedinte
                    Ion Mocioalcă                                                                                                          Ciprian Nicolae Nica
Întocmit: Consilier parlamentar George Cucu   
                Consilier parlamentar Rodica Penescu
   ANEXA  I
Amendamente  admise
	Nr. crt.
	                     Text adoptat de Senat
	                     Amendamente propuse
	Motivarea amendamentelor

	    1.


	LEGE
privind utilizarea sistemelor destinate blocării şi întreruperii radiocomunicaţiilor în perimetrele unităţilor din subordinea administraţiei naţionale a penitenciarelor
	         Text nemodificat
	

	   2.
	Art. 1. – (1) Prezenta lege are ca obiect stabilirea unor măsuri pentru utilizarea sistemelor destinate blocării şi întreruperii radiocomunicaţiilor în perimetrele unităţilor din subordinea Administraţiei Naţionale a Penitenciarelor, denumită în continuare ANP.

(2) În înţelesul prezentei legi prin perimetre ale unităţilor din subordinea ANP se înţelege secţiile de deţinere aparţinând unui penitenciar şi locurile delimitate din interiorul sectorului de deţinere al unui penitenciar la care au acces persoanele private de libertate.

	         Text nemodificat
	

	   3.
	Art. 2. – (1) Blocarea şi întreruperea radiocomunicaţiilor se realizează numai în scopul prevenirii utilizării neautorizate, de către persoanele private de libertate, în interiorul penitenciarului, a dispozitivelor care sunt capabile să transmită sau să primească imagini, sunete şi informaţii, inclusiv telefoanele mobile.

(2) Blocarea şi întreruperea radiocomunicaţiilor are la bază perturbarea radiocomunicaţiilor. 

(3) Perturbarea poate fi efectuată printr-un semnal electromagnetic sau o modificare a însuşi mediului de propagare.

(4) Soluţia tehnică identificată pentru crearea perturbaţiilor electromagnetice este integrată într-un sistem a cărui funcţionare poate fi monitorizată de la distanţă. Sistemul  este compus dintr-o combinaţie specifică mai multor tipuri de aparate şi, după caz, a altor dispozitive care sunt asamblate, instalate şi destinate utilizării permanente pentru blocarea şi întreruperea radiocomunicaţiilor în perimetrele unităţilor din subordinea ANP şi are următoarele caracteristici operaţionale:
a) funcţionează strict în benzi de frecvenţe radio stabilite de Autoritatea Naţională pentru Administrare şi Reglementare în Comunicaţii, denumită în continuare ANCOM, pentru furnizarea reţelelor şi serviciilor de comunicaţii electronice, conform destinaţiei prevăzute în Tabelul naţional de atribuire a frecvenţelor radio, după analiza acestora în
cadrul Comisiei Interdepartamentale pentru Radiocomunicaţii;
b) blochează şi întrerupe comunicările dintre deţinuţi şi terţe persoane efectuate în alte condiţii decât cele prevăzute de lege; 

c) funcţionează la cea mai mică putere, din punct de vedere tehnic, pentru atingerea scopului arătat la alin. (1);

d) este instalat în locuri aflate sub protecţia personalului unităţii penitenciare şi inaccesibile deţinuţilor;

e) respectă cerinţa prevăzută la art. 3 alin. (2);

f) nu depăşeşte limitele impuse de legislaţia naţională în ceea ce priveşte expunerea populaţiei generale la undele electromagnetice;

g) nu reţine informaţiile privind traficul, localizarea, precum şi informaţiile necesare pentru identificarea unui abonat sau a unui utilizator, precum şi conţinutul comunicării: imagini, sunete şi informaţii;
h) nu perturbă activitatea curentă din penitenciar.


	           Text nemodificat
	

	   4.
	Art. 3. – (1) Instalarea, punerea în funcţiune şi utilizarea sistemelor destinate blocării şi întreruperii radiocomunicaţiilor se realizează cu avizul ANCOM pentru fiecare amplasament ori loc în care urmează a se utiliza un astfel de sistem şi numai după informarea instituţiilor reprezentate în Comisia Interdepartamentală pentru Radiocomunicaţii.

(2) Instalarea, punerea în funcţiune şi utilizarea sistemelor prevăzute la art. 2 alin. (4) se realizează în asemenea condiţii care să nu afecteze reţelele de comunicaţii din exteriorul unităţilor din subordinea ANP.


	     Art. 3 – (1) - nemodificat
        Alin. (2) al art. 3 se modifică şi va avea următorul cuprins:

”(2) Instalarea, punerea în funcţiune şi utilizarea sistemelor prevăzute la art. 2 alin. (4) se realizează în asemenea condiţii încât să se evite, într-o măsură rezonabilă, afectarea reţelele şi serviciilor de comunicaţii din exteriorul unităţilor din subordinea ANP.”
Amendament al Comisiei pentru apărare.

	Modificarea se impune deoarece atât cadrul normativ european din domeniul comunicaţiilor electronice cât şi cel românesc fac distincţie clară între reţelele de comunicaţii şi serviciile de comunicaţii, stabilind definiţii[1], respectiv drepturi si obligaţii diferite, în raport cu furnizarea de servicii şi reţele de comunicaţii electronice.

  Astfel, în condiţiile în care instalarea, punerea în funcţiune şi utilizarea sistemelor prevăzute la art. 2 alin.(4) pot afecta atât reţelele cât şi serviciile de comunicaţii, generând efecte în lanţ atât la nivel operaţional cât şi în raport cu asigurarea respectării obligaţiilor legale în vigoare, se impune completarea alin.(2) cu referirea la „servicii de comunicaţii”, nu numai la „reţele de comunicaţii.”


	   5. 
	Art. 4. – (1) Titularii drepturilor de utilizare a frecvenţelor radio care furnizează reţele sau servicii de comunicaţii electronice vor acorda, ANCOM şi ANP, acolo unde este cazul, sprijnul prin asigurarea suportului tehnic, furnizarea de informaţii, modificarea temporară a unor parametrii tehnici de funcţionare a reţelelor şi orice acţiune necesară instalării, punerii în funcţiune şi utilizării sistemelor prevăzute la art. 2 alin. (4), în condiţiile stabilite conform art. 3 alin. (2).

(2) În cazul în care sistemele prevăzute la art. 2 alin. (4) produc interferenţe prejudiciabile serviciilor furnizate de titularii drepturilor de utilizare a frecvenţelor radio, ANCOM poate dispune suspendarea ori modificarea condiţiilor tehnice de utilizare a sistemelor destinate blocării şi întreruperii radiocomunicaţiilor în unităţile subordonate ANP.

(3) În situaţia în care aparatele destinate blocării ori întreruperii radiocomunicaţiilor în unităţile subordonate ANP sunt ori devin ineficiente ca urmare a propagării semnalului radio transmis prin reţelele de comunicaţii electronice, ANCOM poate stabili, în cazuri specifice, modificarea unor condiţii tehnice şi operaţionale a frecvenţelor radio alocate titularilor drepturilor de utilizare.

(4) Măsurile prevăzute la alin. (2) şi (3) pot fi dispuse simultan în vederea atingerii scopului prevăzut la art. 2 alin. (1).


	    Text nemodificat
	

	   6.
	Art. 5. – (1) ANP achiziţionează servicii destinate blocării şi întreruperii radiocomunicaţiilor în perimetrele unităţilor din sistemul penitenciar, precum şi servicii de consultanţă şi proiectare, potrivit Ordonanţei de urgenţă a Guvernului nr. 114/2011 privind atribuirea anumitor contracte de achiziţii publice în domeniile apărării şi securităţii, aprobată cu modificări şi completări prin Legea nr. 195/2012.
(2) Prestarea serviciilor prevăzute la alin. (1) are ca obiectiv:

a) asigurarea funcţionării sistemului descris la art. 2 alin. (4);

b) întocmirea documentaţiei de atribuire ce cuprinde toate informaţiile legate de contractul de achiziţie publică a serviciilor de blocare şi întrerupere a radiocomunicaţiilor în perimetrele unităţilor din sistemul penitenciar, procedura de atribuire a acestuia, caietul de sarcini în care sunt incluse specificaţiile tehnice ale sistemului prevăzut la art. 2 alin. (4) sau, după caz, documentaţia descriptivă.


	    Text nemodifcat
	

	   7.
	Art. 6. – (1) În vederea achiziţionării serviciilor prevăzute la art. 5 alin. (1), ANCOM suportă, pentru o perioada de 5 ani, începând cu data intrării în vigoare a prezentei legi, din bugetul propriu aprobat conform legii, o sumă în cuantum de 10 milioane lei/an.

 (2) Suma prevăzută la alin. (1) se acoperă din sumele încasate cu titlu tarif de utilizare a spectrului, încasate de ANCOM în conformitate cu prevederile art. 30 din Ordonanţa de urgenţă a Guvernului nr. 111/2011 privind comunicaţiile electronice, aprobată, cu modificări şi completări, prin Legea nr. 140/2012.

(3) Suma prevăzută la alin. (1) constituie venituri proprii ale ANP, în completarea celor prevăzute de Legea nr. 48/2012 privind finanțarea activității Administrației Naționale a Penitenciarelor şi a unităților subordonate şi se utilizează exclusiv pentru acoperirea costurilor ocazionate de achiziționarea serviciilor prevăzute la art. 5 alin. (1).

(4) Prin derogare de la prevederile art. 66, alin.(1) din Legea nr. 500/2002 privind finanţele publice, cu modificările şi completările ulterioare, suma prevăzută la alin. (1) încasate şi neutilizate până la închiderea exerciţiului bugetar, se reportează în anul următor şi vor fi folosite cu aceeaşi destinaţie.


	     Text nemodificat
	

	
	Art. 7. – (1) În limita sumei prevăzute la art. 6 alin. (1), prin decizie a directorului general al ANP, sunt stabilite unităţile din subordinea sa în care se vor instala, în mod prioritar, sistemele destinate blocării şi întreruperii radiocomunicaţiilor. Stabilirea unităţilor penitenciare în care se instalează aceste sisteme se face după evaluarea vulnerabilităţilor pe linia siguranţei deţinerii ţinându-se cont de  numărul de dispozitive de comunicare la distanţă descoperite, amplasarea geografică şi arhitectura unităţii de penitenciare, numărul persoanelor private de libertate deţinute şi regimul de executare în care acestea sunt incluse, de regulă, în regimul de maximă siguranţă şi închis, precum şi implementarea sistemelor integrate de pază, supraveghere video şi control acces.

	Art. 7 – (1) Text nemodificat
Se introduce un alineat nou:

(2)  Dispoziţiile art. 1 – 5 se aplică şi după perioada prevăzută la art. 6 alin. (1), sens în care ANP identifică sursele de finanţare necesare continuării activităţii de blocare şi întrerupere a radiocomunicaţiilor efectuate în afara prevederilor legale în perimetrele unităţilor din subordinea ANP.  

